22.1.2010 Jurnalul Oficial al Uniunii Europene L 17/43 (Acte adoptate înainte de 1 decembrie 2009, în temeiul Tratatului CE, al Tratatului UE și al Tratatului Euratom) DECIZIA CONSILIULUI din 27 noiembrie 2009 privind Anul European al Activităţilor de Voluntariat care Promovează Cetățenia Activă (2011) (2010/37|CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 308, având în vedere propunerea Comisiei, având în vedere avizul Parlamentului European (!), întrucât: Tratatul instituie cetățenia Uniunii Europene (UE), care completează cetățenia națională a statelor membre respective şi constituie un element important pentru consolidarea și garantarea procesului de integrare europeană. Încurajarea cetățeniei active constituie un element-cheie pentru consolidarea coeziunii și pentru dezvoltarea democrației. „Anul European al Activităţilor de Voluntariat care Promovează Cetăţenia Activă” va contribui la demon- strarea faptului că voluntariatul reprezintă una dintre componentele esențiale ale cetățeniei active şi a demo- crației, care concretizează valori europene precum solida- ritatea și nediscriminarea și care contribuie prin aceasta la dezvoltarea armonioasă a societăților europene. Activităţile de voluntariat constituie o experiență bogată de învăţare, facilitează dezvoltarea de capacități şi competențe sociale şi contribuie la solidaritate. Acţiunile desfășurate de voluntarii de toate vârstele sunt cruciale pentru dezvoltarea democrației, unul dintre principiile fondatoare ale UE. Activităţile de voluntariat sunt suscep- () Avizul Parlamentului European din 26 noiembrie 2009 (nepublicat încă în Jurnalul Oficial). tibile de a contribui la bunăstarea persoanelor și la dezvoltarea armonioasă a societăților europene. Ținând seama în mod cuvenit de particularitățile situației din fiecare stat membru și de toate formele de volun- tariat, termenul „activități de voluntariat” se referă la toate tipurile de activitate de voluntariat, formală, nonformală sau informală, care sunt desfăşurate de o persoană pe baza dorinței, a alegerii și a motivaţiei personale şi care nu au în vedere obținerea unui câștig financiar. Aceste activități sunt benefice pentru voluntar ca individ, pentru comunități și pentru societate în întregul ei. Acestea reprezintă, de asemenea, un mijloc pentru indivizi şi asociații de a aborda nevoile şi provocările umane, sociale, intergeneraționale şi pe cele legate de mediu şi se desfăşoară de multe ori în sprijinul organizațiilor non-profit sau al inițiativelor comunităților. Activitățile de voluntariat nu înlocuiesc oportunitățile profesionale, de muncă remunerată, dar aduc o valoare adăugată la nivelul societății. În societățile cu evoluție rapidă, este necesar să se asigure măsuri eficace de sprijin pentru activitățile de voluntariat, pentru a permite participarea unui număr cât mai mare de persoane la activitățile de voluntariat. Prin urmare, este important să fie sprijinite învățarea reciprocă şi schimbul şi dezvoltarea de bune practici la nivel local, regional, național și comunitar. Conferința interguvernamentală din 1997 a adoptat Declarația 38 privind activitățile de voluntariat, anexată la actul final al Tratatului de la Amsterdam, şi a recu- noscut contribuția importantă a activităților de volun- tariat la dezvoltarea solidarității sociale. În comunicarea sa din iunie 1997 privind promovarea rolului organizațiilor și al fundațiilor de voluntariat în Europa, Comisia a evidențiat trei aspecte ale fundațiilor şi organizațiilor de voluntari: aspectul economic al creării de locuri de muncă, aspectul social al participării la definirea politicilor sociale, contribuind prin aceasta la progresul social şi aspectul politic, de consolidare a democrației, a cetățeniei și a participării civice.